Man vas vir moord op broerFoto: Etsy/Pinterest.com ŉ 21-jarige man is Sondag in hegtenis geneem nadat hy glo sy 22-jarige broer in ŉ kuierplek met ŉ mes gesteek het. Kapt. Dineo Koena, polisiewoordvoerder, het gesê die voorval het in die vroeë oggendure by ŉ kuierplek in die Dumasi-nedersetting in Ngqeleni, oos van Mthatha, plaasgevind. “Die twee broers het gedrink toe daar ŉ bakleiery tussen hulle uitgebreek het. Hulle het albei mekaar met ŉ mes gesteek. Die ouer broer is na ŉ hospitaal gehaas waar hy by sy aankoms dood verklaar is,” het Koena gesê. Die polisie het die jonger broer op die toneel in hegtenis geneem en hy is onder polisiebewaking na ŉ hospitaal geneem. Hy word behandel vir ŉ steekwond aan sy bolyf. Hy moet sodra hy ontslaan word in die hof verskyn op aanklag van moord.